En rundkørsel der forbinder Aggersundvej og Roldvej lidt udenfor Aars er i øjeblikket delvist spærret. En lastbil, der transporterer mælkepulver, er skredet i runkørslen og er væltet om på siden. Lastbilen spærrer i øjeblikket for tilkørslen til rundkørslen fra Hobro siden. Politiet er på stedet for at dirigere trafikken. På grund af at lastbilen er fuldt lastet, ventes oprydningsarbejdet at tage lang tid. I øjeblikket venter man på en kran, der kan komme og fjerne lastbilen. Nordjyllands Politi oplyser, at de forventer, vejen vil være spærret fra klokken 19.45 og tre timer frem. Ingen meldes at være kommet til skade ved ulykken.

Opsummering:
En lastbil, der transporterer mælkepulver, er havareret i rundkørslen mellem Aggersundvej og Roldvej i nærheden af Aars.